b"\n_START_ARTICLE_\nTyrese Rice\n_START_SECTION_\nSeurajoukkueura\n_START_PARAGRAPH_\nRice pelasi Boston Collegen Eagles-joukkueessa yliopistokoripalloa vuosina 2005-2009. J\xc3\xa4\xc3\xa4ty\xc3\xa4\xc3\xa4n ilman NBA-varausta h\xc3\xa4n siirtyi kaudeksi 2009-2010 Kreikan A1 Ethnikin Panionios BC:hen. Kaudeksi 2010-2011 h\xc3\xa4n siirtyi saksalaiseen Artland Dragonsiin, jossa h\xc3\xa4n pelasi my\xc3\xb6s ainoastaan kauden. Kauden 2011-2012 Rice pelasi liettualaisessa BC Lietuvos Rytasissa, jonka paidassa h\xc3\xa4n debytoi Eurocupissa. H\xc3\xa4net valittiin my\xc3\xb6s Liettuan koripalloliigan t\xc3\xa4hdist\xc3\xb6joukkueeseen._NEWLINE_Kauden 2012-2013 Rice pelasi Saksan Bundesliigan Bayern M\xc3\xbcncheniss\xc3\xa4. Kaudeksi 2013-2014 h\xc3\xa4n siirtyi Israelin Ligat ha'Alin Maccabi Tel Aviv BC:hen, jossa Rice voitti kauden aikana Euroliigan, Israelin mestaruuden, Israelin cupin ja Winner Cupin._NEWLINE_Kaudeksi 2014-2015 Rice siirtyi Ven\xc3\xa4j\xc3\xa4n VTB United-liigan Himki BK:hon, jossa h\xc3\xa4n voitti Eurocupin ollen my\xc3\xb6s sen paras pelaaja.\n_START_SECTION_\nMaajoukkueura\n_START_PARAGRAPH_\nRice sai Montenegron kansalaisuuden vuonna 2013 haettuaan sit\xc3\xa4. Samana vuonna h\xc3\xa4n kuului Montenegron koripallomaajoukkueeseen EM-kilpailuissa."